
mmár harmadízben rendezik meg a bankszakma fontos eseményét, a 
Banktech kiállítást. Idén február 24-től 27-ig a Budapest Sportcsarnok 
ad otthont a rendezvénynek. Tavaly az IBM szervezési nehézségek 
miatt nem vett részt a kiállításon, most azonban teljes erőbedobással szere- 
pel. Csébfalvi Jánost, az IBM Magyarország bankinformatikai szakemberét 
arról kérdeztük, milyen repertoárral jelennek meg a Banktechen. 
Cs.J.: Az IBM jeléntőségét a bankvilágban nem ha- 
talmas standokkal szeretnénk reprezentálni, hiszen 
, Mindössze" 60 négyzetméteren állítunk ki. Az alkal- 
mazási szoftverek mellett Magyarországon eddig még 
páratlan szolgáltatásokat mutatunk be, amelyek óriási 
lehetőségeket nyitnak meg a bankok számára. Az 
utóbbi időben a telekommunikáció problémái okozták 
a legtöbb gondot a bankoknak. Mindegyik bank kiala- 
kította belső működését, és fiókhálózatát is kiépítette. 
A sikeres együttműködés érdekében a központ és a fió- 
(folytatás a harmadik oldalon) 

Tisztelt Olvasó! 


agy örömömre szolgál, 
hogy az IBM Magyaror- 
szág harmadik évfolya- 


mába lépett szakmai lapjának 
megjelenésében és belső tartal- 
mában egyaránt megújult példá- 
nyát ajánlhatom szíves figyelmébe. 

A megváltozott forma — színes 
nyomás, képekkel illusztrált cik- 
kek, nagyobb terjedelem, korsze- 
rűbb grafikai arculat és tördelés — 
szándékaink szerint színesebb, 
részletesebb, az IBM nemzetközi 
üzleteit, technikai fejlesztéseit és 
magyarországi  leányvállalatának 
terveit, sikereit bemutató és nyo- 
mon kísérő írásokkal párosul majd. 

Szeretnénk Önt első kézből, a 
hazai pálya előnyét élvezve, lehe- 
tőleg a magyar sajtót megelőzve 
tájékoztatni az IBM háza táját 
érintő eseményekről, változásokról. 
Ezúttal megragadom az alkalmat, 
hogy bejelentsem, az idén is lesz 
Budapesten a tavalyi személyi 
számítógép fórumhoz hasonló, 
rangos nemzetközi esemény, mert 
az IBM úgy döntött, hogy június 
7-9. között fővárosunkban rendezi 
meg a kereskedelmi rendszerek 
felhasználóinak nemzetközi konfe- 
renciáját. 


Lapunk címét a korábbi, kissé 
száraz és semleges IBM Tájékoz- 
tatóból Kék Rózsára változtattuk, 
kihasználva azt a tényt, hogy a kék 
rózsa és az IBM mára összetartozó 
fogalommá vált hazánkban. Az új 
név reményeink szerint azt a törek- 
vésünket is tükrözi, hogy szemé- 
lyesebb hangon, közvetlenebbül 
szóljunk minden jelenlegi és jövő- 
beni partnerünkhöz, ügyfelünkhöz 
és természetesen a szakmabeliek- 
hez, egyszóval mindazokhoz, akik 
a számítástechnika  élvonalának 
fejlődését szeretnék nyomon kö- 
vetni. 

Lapunknak sem struktúrája, sem 
tartalma nincs kőbe vésve, ezért 
esetleges észrevételekkel, kritikával 
vagy javaslattal keressenek meg 
bennünket, akár személyesen, akár 
levélben. A Kék Rózsa egyelőre 
negyedévenként jelenik meg, és ha 
a Heti Chip jár Önnek, lapunkat — 
mint a Heti Chip mellékletét — 
automatikusan kézhez kapja. Ha 
esetleg a Heti Chipet csak eseten- 
ként olvassa, de véletlenül sem 
szeretne egyetlen Kék Rózsa szá- 
mot sem elmulasztani, írja meg 
nevét és címét, és mi azt közvetle- 
nül megküldjük Önnek. 

Végül kérjük — ha lapunkat már 
kiolvasta —, adja tovább kollégájá- 
nak vagy ismerősének, hátha ő 


még nem látta. ág 

az IBM Magyarország igazgatója 


A klub neve: OS/2 


ég a múlt év vége felé 
M-es meg az OS/2 
operációs rendszer iránt 


mélyebben érdeklődők egy kisebb 
csoportja, a Neumann János Szá- 
mítógéptudományi Társaság kere- 


tében az OS/2 Felhasználók Klub- 
ját. A havonta rendezett összejöve- 
telek célja 

m az OS/2 megismertetése a fel- 
használókkal, 

m az OS/2-t közvetlenül használók 
tapasztalatainak . kicserélése,  ter- 
jesztése, 

m az OS/2 alatt futó külföldi és 
hazai alkalmazások bemutatása, 

m eddig elérhetetlen szakmai infor- 
mációk szervezett formában törté- 
nő megszerzése és nem utol- 
sósorban, ahogy az egy jó klubhoz 
illik: 

m az alkalmazásfejlesztők és a 
felhasználók összeismertetése. 

A klub szoros együttműködésre 
törekszik az IBM Magyarország- 
gal, igénybe veszi szakmai támo- 
gatását, bekapcsolódik felhasználói 
és fejlesztői programjaiba, ugyan- 
akkor fenntartja  vélemény- 
nyilvánítási függetlenségét. 

Az eddigi összejöveteleken első- 
sorban az OS/2 mindennapi hasz- 
nálatával kapcsolatos kérdések, az 
adatbázis-kezelés és a hálózati 
alkalmazások iránt volt érdeklődés. 
Különösen figyelmet keltett jelen- 
létével a második klubnapon az 
IBM Magyarország képviselője, 
Kiss Tibor, aki számos bejelentést 
tett az IBM máris igénybe vehető 
és tervezett támogatásairól. A 
klubot Sárossy József (SoftCare) 
szervezi (információ: 115-9332, 
vagy 115-8100). 

(folytatás az első oldalról) 


kok között szoros kapcsolatnak 
kell kialakulnia. 

K.R.: Milyen jellegű szolgáltatást 
nyújt az IBM ezen a területen? 
Cs.J.: Megoldásként azt az IBM 
által — vezérelt kommunikációs 
hálózatot kínáljuk, amelyet most 
mutatunk be a bankvilág képvise- 
lőinek. Még a bankoknak is na- 
gyon nagy beruházási költséget 
jelent ilyen kommunikációs háló- 
zatok — megteremtése. — Ugyanis 
nemcsak az adott fizikai vonalakat 
kell kiépíteni (bérelni), hanem a 
hálózat vezérlésére is szükség van, 
és megfelelő bővítési kapacitásról 
is gondoskodni kell. Ezeken a 
tetemes — összegeket felemésztő 
gondokon szeretne az IBM eny- 
híteni. 

K.R.: Mit jelent ez a gyakorlat- 
ban? 

Cs.J.: Az IBM olyan országos 
hálózatot épít ki, amely felöleli 
minden nagyobb városunkat, a 
városokon belül pedig valamennyi 
helyszínre eljuttatjuk ezt a szolgál- 
tatást. Olyan nagy sebességű háló- 
zatról van szó, amely nemcsak 
adat, hanem hang és kép átvitelére 
is alkalmas (lásd külön cikkünket 
Privát multimédia hálózati szolgál- 
tatások címmel - a szerk.). Az 
adatátvitel jelentőségére egy példa: 
ha valaki számlát nyit egy debre- 
ceni fiókban, akkor másnap Győr- 
ben arról ugyanúgy leemelhet 
pénzt. A hangátvitel szerepét egy 
hitelfeltétel elbírálásának példáján 
keresztül érzékeltetjük: egy fiókban 
dolgozó munkatársnak a központ- 
tól kell informálódnia. Hosszas vo- 
nalra várás és a városok közötti 
telefonhálózat igénybevétele nélkül 
— egy mellék tárcsázásával — te- 
remti meg a szükséges kapcsolatot 
a központtal. Gyakorlatilag házon 
belül telefonál, ugyanazon a kom- 


munikációs közegen. Ehhez termé- 
szetesen megfelelő  telefonköz- 
pontra és -készülékre is szükség 
van. Az érdeklődőknek a kiállítá- 
son bemutatott Siemens telefon- 
központot ajánljuk. 

K.R.: Eddig még nem beszéltünk a 
képátvitel lehetőségéről, ami talán 
a legizgalmasabb terület. 

Cs.J.: Valóban, egyrészt jövőbe 
mutató, másrészt a legszélesebbre 
tárja e szolgáltatás alkalmazási 
lehetőségeit. Tudjuk már, hogy egy 
egyszerű tranzakciós rekord mellett 
mehet egy telefonbeszélgetés is. 
De adott esetben egyúttal egy 
biztonsági rendszer videofelvételét 
is átküldhetjük. Például ha egy 
országos pénzkiadóautomata-háló- 
zatot installál valaki, nem szüksé- 
ges minden helyen monitort tele- 
píteni, elég azt egy központban 
üzemeltetni. 

K.R. Egy ilyen színvonalú szolgál- 
tatás vajon mibe kerül a bankok- 
nak? 

Cs.J.: A"most kiállított távközlési 
hálózatnak kidolgoztuk a tarifáit. 
Európában a mienk az egyik leg- 
olcsóbb ilyen jellegű szolgáltatás. 
A kedvező költségstruktúra követ- 
keztében ha egy bank sokat forgal- 
maz, akkor azzal arányosan nő a 
szolgáltatás díja, kisebb forgalom 
esetén pedig kevesebb lesz a költ- 
ség is. Az üzembiztos működés 
feltételeinek megteremtésére is 
gondoltunk. Előfordulhat ugyanis, 
hogy a hálózatban valamely két 
pont között megszakad a kommu- 
nikációs összeköttetés. Ilyenkor a 
felügyelő rendszer az ügyfél adat- 
forgalmának zavarása nélkül auto- 
matikusan, alternatív úton éri el a 
megfelelő végpontokat. Ilyen szin- 
tű szolgáltatást Magyarországon — 
tudomásunk szerint — ma még 
senki sem kínál. 

K.R.: Úgy tűnik, hogy a Bank- 


techen az IBM elsősorban ezt a 
szolgáltatást szeretné megismer- 
tetni a bankszakma képviselőivel. 
Emellett azonban biztosan bemu- 
tatnak más termékeket is. 

Cs.J.: Természetesen más banki 
területekre is van ajánlatunk. Az 
ország első online pénzkiadóauto- 
mata-(ATM) hálózata IBM segít- 
séggel jött létre. Ennek egy valós 
alkalmazását mutatjuk most be. 
Egy olyan ATM-et állítunk ki, 
amely az előbb említett kommu- 
nikációs rendszeren keresztül kap- 
csolódik az egyik ügyfelünk auto- 
rizációs rendszerébe. A készpénz 
kímélő rendszereknél eddig nagyon 
sokan csak a berendezésre kon- 
centráltak. Ez azonban csupán egy 
része az egész szolgáltatásnak. 
Pénzkiadó automatáink messzeme- 
nően kielégítenek minden biztonsá- 
gi szabványt, így már a berendezé- 
seknél is magas fokú biztonságot 
és rendelkezésre állást nyújtunk 
ügyfeleinknek. 

Erre a biztonságra további garan- 
ciát jelent, hogy az IBM a világ- 
ban vezető szerepet tölt be a pénz- 
kiadó automaták területén. 

K.R.: Egy pénzkiadó automata 
önmagában azonban még kevés. 
Mi mindennel kell kiegészíteni a 
berendezést ahhoz, hogy egy önki- 
szolgáló rendszer részévé váljon? 
Cs.J.: Természetesen, mint már 
említettem, hálózatban kell működ- 
nie. Megfelelő autorizációs prog- 
ramokkal kell ellátni, ezen a terü- 
leten szintén 
nagy az IBM 
kínálata. 
Mindenben — 
ami egy i- 
lyen pénzkí- 
mélő — rend- [) 
szer felállítá- s zám 


(folytatás a ha- 00" 

Privát multimédia hálózati szolgáltatások 


elismerve az információs 
F szolgáltatásokban rejlő 

előnyöket, az IBM Ma- 
gyarország elhatározta, hogy az 
Antenna Hungáriával és a Macro- 
nettel közösen olyan privát kom- 
munikációt valósít meg és kínál a 
hazai piacon, amely transzparens 
multimédia átvitelre alkalmas 
hálózati szolgáltatást tesz lehetővé, 
országos lefedéssel, felhasználva a 
mikrohullámú adatátviteli csatorná- 
kat. Lorx Ádámmal, az IBM Ma- 
gyarország — telekommunikációs 
menedzserével beszélgettünk az 
ezzel kapcsolatos tervekről. 
K.R.: Tudomásunk szerint más 
országokban ez az IMNS-nek (IBM 
Managed Network Services) neve- 
zett hálózati szolgáltatás már 
bevált. 
L.Á.: Igen, jó példa erre Csehor- 
szágban és Szlovákiában a Coca- 
Cola hasonló jellegű IBM hálózata, 
amely kilenc végpont között tesz 
lehetővé gyors, megbízható adat- 
forgalmat. 
K.R.: Miért kell profi szervezetek- 
kel együttműködniük, hogy a hazai 
mikrohullámú távközlésben, mű- 
sorszórásban hálózati szolgáltatást 
nyújtsanak? 
L.Á.: Úgy találtuk, ahhoz, hogy 
valóban országos hálózattal lép- 
jünk ki a piacra, az Antenna Hun- 
gáriával (AH) való együttműködés 
az optimális megoldás, hiszen az 
AH országos mikrohullámú háló- 
zata amúgy is ki van építve, sőt 
felesleges sávszélességgel is ren- 
delkezik, amelyet együtt, e cél 
érdekében tudnánk értékesíteni. 
K.R.: Mit tartalmaz a konzorciumi 
megállapodás azonkívül, hogy 
közösen létrehozzák az integrált 
multimédia informatikai hálózatot? 


L.Á.: A hálózatot a tervek szerint 
együtt üzemeltetjük, szolgáltatásait 
úgynevezett harmadik fél részére 
közösen értékesítjük. Mi adjuk a 
digitális csatornákat multimédia 
hálózattá alakító Integrált Digitális 
Hálózati Kapcsoló (IDNX) eszkö- 
zöket. Ezek az IBM 973x gépek a 
hang/adat megbízható integrálását 
is elvégzik. Az Antenna és kft.-je 
tennék lehetővé a nagy távolságú 
összeköttetéseket, digitális csator- 
nát hozva létre a meglévő rádió- 
frekvenciás összeköttetéseken. 
K.R.: Egy ilyen hálózat akkor 
nyújt nagy segítséget, ha bárhon- 
nan elérhető, bárhová kiépíthető. 
L.Á.: Valóban, ez a célja, és 
megvalósítása is ebben az irányban 
folyik. A már említett országos 
terítés azt jelenti, hogy a hálózat 
az ország bármelyik pontjáról 
elérhető legyen. 

K.R.: Kiknek ajánlják ezt a szol- 
gáltatást? 

L.Á.: Elsősorban olyan vállalato- 
kat, társaságokat céloztunk meg, 
amelyek az ország egész területét 
lefedő üzlet- vagy fiókhálózattal 
rendelkeznek, és az üzletvitel 
szempontjából rendkívül fontos, 
hogy a legtávolabbi részleg (fiók) 
is gyorsan, korszerú módon kom- 
munikáljon a többivel. Ilyenek 
például a bankok, biztosítók; a 
nagy gazdasági vállalkozások 
(vidéki, országos telephálózattal), 
az országos közszolgáltatási válla- 
latok (villamos energia, gáz, víz 
stb.), amelyek számára nagyon 
előnyösek lehetnek ezek a privát 
IMNS hálózati szolgáltatások. 
K.R.: A konzorcium tervezett infor- 
matikai hálózati szolgáltatása nem 
Jelent konkurenciát a MATÁV-nak? 
L.Á.: A konzorcium üzleti lehető- 


séget lát a hálózati szolgáltatásban, 
és képes egy ilyen háttérhálózatot 
alkotni. Ezáltal olyan multimédiás 
szolgáltatások jöhetnek létre, ame- 
lyek a MATÁV meglévő nyilvános 
adathálózatának kiegészítői, de 


egyúttal versenytársai lehetnek. 
Úgy — gondolom, mindenképpen 
bővítik a felhasználó választási 
lehetőségeit, ugyanakkor az érte 
folyó versenyt a jobb kiszolgálásra 
ösztönzi ez a kezdeményezés. A 
szándékok szerint a MATÁV vo- 
nalait a konzorcium fel kívánja 
használni, hiszen a béreltvonali 
szakaszokra szükség lesz az előfi- 
zetői hurkoknál. Ha pedig ilyen 
nincs, akkor oda is rádióösszeköt- 
tetést kínálunk majd. A gerinchez 
nem a MATÁV vonalait használ- 
juk, hanem az Antenna mikrohullá- 
mú adatátviteli sávjait. 

K.R.: Mitől korszerű a hálózat? 
L.Á.: A 2 Mbit/s trönkoldali sebes- 
ség, az eleve hibatűrő eszközök és 
a nagy biztonság miatt: ha ugyanis 
valamelyik hálózati pont kiesik, 
automatikusan új útvonalat választ 
a rendszer anélkül, hogy a felhasz- 
náló ezt észrevenné. 

K.R.: Hogy gondolja: mennyi 
lenne az a végpontszám, ami már 
nyereségessé teszei az IMNS szol- 
gáltatást? 

L.Á.: Úgy számoltunk, hogy 500 
végpontnál válik a hálózat rentábi- 
lissá. Ezért is tervezzük alacsony 
árakon a kiszolgálást. A rendszer- 
ben nemcsak IBM számítógépek és 
központok tarthatnának egymással 
kapcsolatot, hanem a legkülönbö- 
zőbb DEC, HP stb. gépek is. Sőt, 
lokális hálózatot is , át tud vinni" 
egyik helyről a másikra. 

K.R.: Azon felhasználóknak, akik 
virtuális priváthálózatot szeretné- 
nek létrehozni az IMNS-en, milyen 
értéknövelt szolgáltatásokat nyúj- 
tanak a konzorcium tagjai? 


Az IBM Magyarország rendszeresen megje 


L.Á.: Többfélét: a csatlakozás 
megtervezésén és a működtetés 
koordinálásán kívül például vég- 
pontok közötti hálózatfelügyeletet, 
24 órás tanácsadói szolgálatot 
biztosítunk, a sávszélességet az 
igényeknek megfelelően úgy ren- 
deljük a felhasználóhoz, hogy az 
csak az igénybevétel mértékéig 
fizessen, és még folytathatnám a 
sort. 


AS/400 - 
az open rendszer 


z IBM ez évi tervei kö- 
zött az AS/400-as mini- 
gépek kiemelkedően fon- 


tos szerepet játszanak. Dr. Dozmati 
Zoltánnal, aki az IBM Magyaror- 
szágnál e terület vezető szakem- 
bere, beszélgettünk a gépcsalád 
fejlődéséről, az AS/400 architektú- 
ra legfontosabb jellemzőiről. 


Visszapillantás 

A gépcsalád első tagjait a System 
36-os és 38-as gépek , folytatása- 
ként" jelentették be 1988-ban. A 
merőben új számítógép 6 modelljét 
(B10, B60) 1989-ben a B sorozat 
újabb tagjai követték (B25, B35, 
B70). Egy nagy váltás eredménye- 
ként a sorozatot 1990-ben lecserél- 
ték. Megjelentek a C modellek 
(C10, C20, C25), miközben a 
nagyobb tudású , testvérek" meg- 
maradtak a B sorozatban. Még 
ebben az évben az AS/400-as 
család az Egyesült Államok kor- 
mányától megkapta — a nálunk 
kevéssé ismert, de Amerikában 
annál inkább respektált — Malcolm 
Baldridge Díjat, amellyel a leg- 
magasabb minőségi színvonalú 
termékeket lüntetik ki. 1991-ben 
lépett színre a D sorozat, amely a 
választék bővülésé. jelentette , lefe- 
lé" és , fölfelé" egyaránt. 


Újabb elismerés, hogy ebben az 
évben a Datamation folyóirat az 
olvasók szavazatai alapján az év 
termékének választotta. 

A 92-es év is hozott újat az 
AS/400 gépcsalád életében, hiszen 
tavaly jelent meg a 14 modellből 
álló E sorozat (E02-E95). 

Az AS/400 történetében a D 
sorozat bevezetése jelentett lénye- 
ges technológiai váltást, hiszen 
hardvertechnológia szempontjából 
tartalmazott merőben új megoldá- 
sokat. Az AS/400 architektúra 
jellemzője, hogy nyitott a hardver- 
változásokkal szemben: a rendszer- 
architektúrát megvalósító operációs 
rendszer szinte bármilyen hardver 
támogatására képes. Ez a jövő 
szempontjából rendkívül fontos, 
mert az AS/400 a további hardver- 
fejlesztéseket . nagyon — gyorsan 
képes , magába fogadni". Ennek 
jellemző példája volt a D sorozat 
bevezetése. A legfrissebb, nagy 
integráltságú áramköröket, a 4, 


majd a 16 megabites memória- 
chipeket, a legújabb Raid 5 tech- 
nológiát is elsőként , vetették be". 
A minigép kategóriában a talán 
legnépszerűbb gépből nem egészen 
öt év alatt több mint 200 ezer 
darabot adtak el. A növekedésre 
jellemző, hogy a 88-ban bejelentett 
csúcsmodellhez (B60) képest a 
jelenlegi topgép (E95) nyolcszor 
akkora teljesítményre képes, míg 
ez az arány az ,alsó végeken" 
(B10-E02) másfélszeres. 


Széles teljesítményspektrum 

Az AS/400 erőssége, hogy szinte 
bármelyik 
gyártó gépé- 
vel képes 
kommunikál- 
ni. Mivel az 
IBM saját 

hálózati s 
szám 


1993. 


protokollja 


(Folytatás a ha- 
todik alon) 


KéRRózsa 


Az IBM Magyarország rendszeresen megjelenő lapja 


(SNA) azalap operációs rendszer 
része, így semmiféle extra szoftver 
nem kell a más AS/400 és IBM 
gépekkel való kapcsolathoz. A 
felhasználók száma így gyakorlati- 
lag korlátlanul növelhető. 

A legkisebb modelltől a legna- 
gyobbig biztosított a 100 száza- 
lékos szoftver-kompatibilitás. Le- 
hetőség van hardver átépítésére is 
a szoftver-kompatibilitás megtartá- 
sával. 


Már minden benne van 

A szabványokon (SNA-n, TCP/IP- 
n és az Open Systems Intercon- 
necten) alapuló AS/400 mind 
Token Ring, mind Ethernet háló- 
zatban működtethető. A kommuni- 
káció, a programok hordozhatósága 
és az új fejlesztések iránt nyitott 
rendszerben egy teljesen egységes 
felhasználói interfészen át online 
help érhető el, több ezer képernyő- 
oldalon keresztül. Hasznos tudni, 
hogy AS/400-nál még nem tapasz- 
taltak vírusprogramot. 

A nagyvilágban átlag 12 percen- 
ként értékesítenek egy AS/400-at. 
Magyarországon eddig több mint 
150 eladást jegyeztek. Az AS/400 
szemléletben hozott újat: ezt a 
gépet nem kell , összerakni", hi- 
szen már minden benne van. Saját 
integrált relációs adatbázis-kezelő- 
vel rendelkezik, az ismert nagy 
adatbázis-kezelők közül pedig a 
Progress futtatható rajta. A kimon- 
dottan ügyviteli alkalmazásokra 
optimalizálL  AS/400-at mérnöki 
számításokhoz nem is ajánlják, 
arra ott van az IBM RISC System 
6000.  Vállalatoknak, ügyviteli 
célokra azonban kitűnően használ- 
ható, s népszerűségét tovább növeli 
az a tény, hogy a világban több 
mint 20 ezer alkalmazást írtak 
AS/400-ra. Ennyi applikációból 
pedig már könnyebben választhat 


a felhasználó, s csak végszükség 
esetén írat saját szájízének megfe- 
lelő egyedi alkalmazást! 


(folytatás a második oldalról) 
sához szükséges - támogatjuk 
ügyfeleinket. Ez egyrészt a kon- 
zultációt, másrészt a procedúrát és 
annak dokumentációját jelenti. 
Segítünk a megfelelő bizonylatok 
megtervezésében, a berendezés 
helyszínének kiválasztásában. 
Megmondjuk azt is, hogy milyen 
intézkedéseket kell tennie a bank- 
nak saját, az ügyfelei és a pénz- 
kiadó automata biztonsága érdeké- 
ben. Az a bank, amelyik egy kész- 
pénzkímélő rendszert szeretne 
kialakítani, — tőlünk  kulcsrakész 
megoldást kap. 

K.R.: Az önkiszolgáló rendszerek 
területéről láthatunk-e még más 
jellegű szolgáltatást is a Bank- 
techen? 

Cs.J.: Igen, bemutatunk egy érintő- 
képernyős ügyfélinformációs rend- 
szert, amely a nem készpénzes 
forgalom lebonyolítására szolgál. 
Ez is kapcsolódik a fiókhálózatba. 
Segítségével egy egyszerű lekérde- 
zéstől az önjáró demonstrációig a 
legkülönfélébb . szintű  szol- 
gáltatások valósíthatók meg. Az 
ügyfél is aktívan lekérdezhet bizo- 
nyos információkat: például mit 
kínál egy bank különböző kon- 
strukcióban, vagy milyenek a ka- 
matlábak. Az információs rendszer 
része egy mágneskártya olvasó és 
egy személyiszám-billentyűzet is. 
Így egy számlakivonat elkészítésé- 
hez az ügyfélnek nem kell sorba 
állnia, feltartania azokat az ügyfe- 
leket, akik készpénzt akarnak 
kivenni. Ilyen formában kényel- 
mesen végezhetők el a nem kész- 
pénzes önkiszolgáló műveletek. 
K.R.: Milyen további banki infor- 


mációs rendszerrel találkozhatunk 
az IBM kínálatában? 

Cs.J.: A Banktechen a fiókautoma- 
tizálási rendszerünk is színre lép. 
Ez nagyon lényeges része a banki 
információs rendszerünknek, hi- 
szen ennek révén találkozik köz- 
vetlenül a bank és az ügyfél. Az 
IBM kidolgozott egy olyan archi- 
tektúrát, amelybe rendkívül rugal- 
masan illeszthetők az összes biz- 
tonsági előírást kiegészítő hardver- 
és szoftverelemek. A rendszerhez 
egy sor banki periféria kapcsol- 
ható. Amikor a bank, alulról épít- 
kezve egy fiókban személyi szá- 
mítógépes hálózatot alakít ki, 
ezeknek meg kell osztaniuk bizo- 
nyos erőforrásokat. Erről gondos- 
kodnak az alap- és alkalmazási- 
szoftverek. 

K.R.: A rendszer meddig képes 
nyomon követni egy-egy fiók nö- 
vekedését? 

Cs.J.: Gyakorlatilag korlátlan fiók- 
növekedés érhető el. Ugyanis az 
alkalmazási szoftver változtatása 
nélkül ezen a bizonyos IBM 
bankfióki platformon egy PC-s 
fájl-, — illetve "kommunikációs 
szerver cseréje is lehetséges. Tet- 
szőleges pillanatban a szerver egy 
UNIX (IBM RS/6000-re) vagy más 
ezzel kompatibilis rendszerre Cse- 
rélhető. Ugyanígy — az alkalmazási 
rendszer módosítása nélkül — egy 
AS/400-assal is helyettesíthető 
vagy kiegészíthető a lokális háló- 
zat. Az RS/6000-nél és az AS/400- 
nál kipróbált alkalmazói szoftverek 
sokasága áll rendelkezésre; csak a 
banki alkalmazások száma több 
ezerre tehető. 

A rendszer másik hallatlan elő- 
nye, hogy kicsiben lehet vele in- 
dulni: PC-vel kezdve — megtartva 
ugyanazt a szoftverrendszert — 
host, mainframe nagyságrendek ér- 
hetők el. 


IBM Oktatási Központ: kulcs a sikerhez 


z év elején önálló Oktatá- 
A si Központba költözött az 

IBM e területtel foglalko- 
zó maroknyi csapata. Az igazán 
impozáns, korszerű technikával 
felszerelt, új budapesti épületben 
beszélgettünk Ouittner Judittal, a 
központ vezetőjével. 
K.R.: Rendkívül fontos, hogy az 
információtechnikában — dolgozó 
szakemberek megfelelő kiképzést 
kapjanak. Az IBM nemcsak árulja 
színvonalas és megbízható beren- 
dezéseit, szoftvereit, hanem ezek 
használatára is megtanítja az 
ügyfeleket. Mióta és milyen formá- 
ban foglalkoznak oktatással? 
0.J.: Ha valaki az IBM Magyar- 
országtól gépet vagy szoftvert 
vásárolt, — akkor feladatunknak 
tekintettük, hogy felkészítsük és 
megtanítsuk arra, hogyan lehet és 
kell ezekkel a termékekkel dolgoz- 
ni. Régebben az érdeklődőket az 
IBM valamelyik nyugat-európai 
iskolájába irányítottuk, de itthon is 
oktattunk a Support Center és a 
szervezési osztály keretein belül. 
Mivel az embereket a legkülön- 
félébb üzletágakban kellett felké- 
szítenünk az információs techno- 
lógia alkalmazására, így az IBM 
Magyarország Kft. szükségesnek 
tartotta, hogy önálló oktatási osz- 
tályt hozzon létre. 1991 január 1- 
jén ez meg is történt. Ám mivel a 
Ménesi úton már eleve szűkösen 
fértünk el, a múlt év elején arra 
gondoltunk, hogy külön épület 
nélkül már nemigen tudjuk haté- 
konyan folytatni a munkát. 1993. 
január 4-én aztán végre beköltöz- 
hettünk a Budaörsi úton lévő 
önálló IBM Oktatási Központba. 
K.R.: Konkrétan mi a feladatuk? 
0.J.: Három fő feladatunk van: az 
oktatás  tervezése/fejlesztése, a 


szervezés/eladás és a lebonyolítás. 
Minden egyes tanfolyam kialakí- 
tása egy kis önálló projekt. Egy- 
részt felmérjük, hogy a piacnak 
mennyire van szüksége ezekre az 
ismeretekre, másrészt végiggondol- 
juk, hogy hová tudjuk eladni a 
tanfolyamokat, várhatóan mekkora 
érdeklődésre 
már vannak olyan tanfolyami 
moduljaink, amelyeket nem csupán 
a magyar hallgatók számára fej- 
lesztettünk ki, hanem a szom- 
szédos okszágokból érkezők is 
élvezhetik őket — természetesen 
angol nyelven. 

K.R.: Mindezért ön és két munka- 
társa felelős. De kik tanítanak? 
0.J.: Az évek során kialakult egy 
jó kis csapat. Tanfolyamainkat 
nagy oktatási tapasztalattal bíró, az 
adott IBM terméket rendszeresen 
használó — nagyrészt egyetemi — 
oktatók tartják, a Közgazdasági 
Egyetem, az ELTE, a BME és a 
JATE számítástechnikai tanárai. 

A szakmai képzésen túl az idén 
szeretnénk menedzsment oktatással 
is foglalkozni. Ebben szorosan 
együttműködünk az IBM Eastern 
Europe oktatási osztályával. Közö- 
sen dolgozzuk ki azokat az anya- 
gokat, amelyeket akár Magyar- 
országon, akár a környező orszá- 
gok piacán el tudunk adni. 

K.R.: Mit tanítanak majd ezekben 
a menedzsment osztályokban? 

0.J.: A tervekben három kiemelt 
téma szerepel: projekt menedzs- 
ment, ,Disark Discovery"? me- 
nedzsment, valamint a keleti és 
nyugati menedzsment gyakorlatok 
közelítése és a két menedzsment 
kommunikációjának segítése. A 
háromnaposra tervezett tanfolya- 
mokon — ha jól választjuk ki az 
előadókat — akár 20 - 25 év me- 


számíthatunk. Ma í 


CUITTNER JUDIT 
nedzsment tapasztalatait is meg- 
kaphatják a résztvevők. A témákat 


egyrészt . menedzsment oldalról 
, tálaljuk", másrészt ízelítőt adunk 
abból, hogyan lehet (és kell) hasz- 
nálni a számítógépet a menedzs- 
ment munkában — vezetői szinten. 
S mivel a számítógép, a hálózat, a 
rendszer a mindennapok része, fel 
kell készülni arra is, hogy a rend- 
szer egy eleme esetleg ,kiesik". 
Meg kell tanítanunk azokat a mód- 
szereket, amelyekkel felkészítjük 
rendszerünket erre a ,katasztró- 
fára". Az ilyen technikai problémat 
ugyanis menedzsment módszerek- 
kel meg lehet oldani. Ugyanilyen 
aktuális téma a projekt menedzs- 
ment. Segítséget szeretnénk adni 
ahhoz, hogy a vezetők eldöntsék, 
kiből és milyen ismérvek alapján 
válik igazán jó projekt menedzser. 
Manapság a vegyes vállalatok szá- 
mának szaporodásával azt is fontos 
tudni, hogy melyek a keleti és a 
nyugati típusú vezetési módszerek 
közötti legnagyobb különbségek. — 
K.R.: Honnan szereznek tudomást 
a potenciális 
hallgatók ar- 
ról, hogy mi- 
lyen IBM 
tanfolyamo- 
kat  tervez- 
nek? 

0.J.: Minden 
évben össze- 
állítunk egy 


" katalógust, amelyben felsoroljuk a 
tanfolyamokat; feltüntetjük, hogy 
kinek ajánljuk, mi a célja, mennyi 
ideig tart, és közöljük a tematiká- 
ját, árát is. Egy folyamatábrán azt 
is feltüntetjük, hogy miként illesz- 
kedik az adott tanfolyam a teljes 
képzésbe. Ezt az ingyenes kataló- 
gust eljuttatjuk minden olyan cég- 
nek, ahonnan már korábban részt 
vettek valamilyen IBM oktatáson. 
Az IBM eladási osztályától is 
kapunk egy vevőlistát, és minden 
érdeklődőnek — küldünk egy-egy 
példányt, a külföldieknek pedig 
egy angol nyelvű kiegészítő rész 
segít az eligazodásban. 

Több hallgató érkezett már 
Nyugat-Európából, a környező 
országokból, de Amerikából is 
várunk résztvevőket. 

K.R.: Vajon a magyar IBM fel- 
használó számára is megfizethetők 
ezek a tanfolyamok? 

0.J.: Őszintén szólva drágábbak, 
mint a legtöbb magyar oktatási 
intézménynél, ám mi nem a tö- 
meget céloztuk meg, hanem ,elit- 
képzést" szeretnénk megvalósítani. 
Általában négynapos tanfolyamo- 
kat szervezünk — napi 10 ezer 
forintos átlagárért. Ezért a tan- 
folyam résztvevői a standard IBM 
hallgatói anyag keretében kapnak 
egy bevezető elméleti előadást, 
majd minden hallgató vagy hallga- 
tó páros egy online munkaállomá- 
son napi 3-4 órát önállóan dolgo- 
zik az oktató felügyelete alatt. A 
hallgatók megkapják az előadások 
anyagát tartalmazó magyar nyelvű 


jegyzetet, amelyet a későbbi mun- 
kájukban referencia kézikönyvként 
is használhatnak. Ez a szolgáltatás 
adja tanfolyamaink igazi népsze- 
rűségét. Jelenleg 103 tanfolyami 
modulunk van, de ez a szám állan- 


:dóan bővül. 


Oktatási Központunkban két gép 
(egy AS/400 és egy — RS/6000) 
üzemel. Négy tanteremben folyik 
az oktatás, az itteni munkaállomá- 
sokból helyi hálózatot alakítottunk 
ki. Budaörsi úti Oktató Közpon- 
tunk pedig a Ménesi úti IBM 
székházzal van összekötve, ahon- 
nan egyrészt a Közgazdasági 
Egyetem óriás számítógépe érhető 
el, másrészt a bécsi IBM köz- 
ponton át az egész világgal kap- 
csolatot teremthetünk. 

K.R.: Ez a számítástechnikai háttér 
biztosan növeli a tanfolyamok 
népszerűségét. Mégis kik vesznek 
részt IBM oktatásokon? 

0.J.: Hallgatóink zömét a válla- 
latuk küldi el tanfolyamainkra. 
Manapság ugyanis már egyetlen 
cég sem engedheti meg magának 
azt a luxust, hogy munkatársa — 
még ha van is számítástechnikai 
előképzettsége — heteket, hóna- 
pokat áldozzon arra, hogy , doku- 


mentáció-hegyeken" rágja át ma- 
gát. Másként ismertetünk egy 
terméket azokkal, akik egy régebbi 
változatával már dolgoztak, és 
megint másként azokkal, akik most 
találkoznak vele először. A cége- 
ken kívül magánemberek is jelent- 
kezhetnek tanfolyamainkra. 

K.R.: Milyenek a kilátások a jövő- 
re? 

€.J.: Tudjuk, hogy nem könnyű 
eladni a tanfolyamokat, azonban 
azzal is tisztában vagyunk, hogy 
mindenfajta  számítástechnikai 
beruházásnak elengedhetetlen része 
az oktatás. A számítástechnikában 
bekövetkezett " szemléletváltozás 
miatt ma már nem , dobozokat" 
vesznek az emberek, hanem meg- 
oldást. Ennek részei a , dobozok", 
a szoftver és a tudás. Éppen ez a 
tudás teszi lehetővé, hogy a dobo- 
zokat a szoftveren keresztül hasz- 
náljuk. Úgy érezzük, hogy az 
oktatás mindenfajta információ- 
technológiai projektnek rendkívül 
lényeges részévé vált. Ugyanis egy 
projekt áll vagy bukik azon, hogy 
azok a szakemberek, akik részt 
vesznek benne, megfelelően felké- 
szültek-e. S ez viszont már a mi 
feladatunk. 


